**Leopoldo Eijo y Garay**, nado en Vigo o 11 de abril de 1878 e finado en Vigo o 31 de xullo de 1963, foi un bispo católico e escritor galego.

Traxectoria
-----------

Aos cinco anos mudouse coa súa nai, unha humilde criada, a Sevilla, onde ingresou no seminario. Marchou a estudar a Roma Pontificia Universidade Gregoriana onde conseguiu o doutoramento e aprendeu latín, grego e hebreo. Foi ordenado sacerdote o 27 de decembro de 1900. 

### Episcopado

En 1914 foi promovido a ordinario da diocese de Tui, sendo ordenado bispo o 8 de novembro do mesmo ano polo cardenal Martín Herrera, arcebispo de Santiago de Compostela. Desde entón ten unha carreira de vertixe, sendo nomeado por iniciativa do rei Afonso XIII, o 22 de marzo de 1917, sétimo bispo de Vitoria, sucedendo a Prudencio Melo y Alcalde, que fora nomeado bispo de Madrid-Alcalá. Ese mesmo ano publica *El primer origen de la vida según el Hexámeron y según la ciencia*.

O 4 de decembro de 1922 marcha a Madrid para substituír de novo ao bispo Melo, nomeado arcebispo de Valencia, tomando posesión o 26 de xuño de 1923 como bispo de Madrid-Alcalá, tamén o sétimo dos mesmos. Ocupou o cargo durante cuarenta anos, sendo o seu o pontificado máis longo dun bispo español contemporáneo. Desde alí foi testemuña privilexiada dos convulsos anos da ditadura de Primo de Rivera, a II República, a guerra civil, e a consolidación do réxime franquista no poder.

Paralelamente á súa carreira eclesiástica, desenvolveu a súa vida cultural e de escritor, con obras como *Santo Tomás y la mística*, *El concepto de la materia universal en los textos medievales* (1940), *Esbozo apologético de la poesía clásica eucarística española*, e *Directrices sociales* (1948). En 1927 ingresou na Real Academia Española, no asento do U maiúsculo, ocupando a vacante de Antonio Maura, sendo o seu discurso inaugural sobre *La oratoria sagrada en España*; e onde se mantivo ata a súa morte. O 10 de xaneiro de 1932 ingresou na Academia de Ciencias Morales y Políticas (medalla n.º 6); o seu discurso inaugural, dito o 9 de xuño de 1935, versou sobre *La persona jurídica. Su concepto filosófico y derechos fundamentales que debe respetar en ella el Estado*. Tamén foi membro correspondente da Real Academia Galega.

O 21 de xullo de 1946 o papa Pío XII nomeouno Patriarca das Indias Occidentais, sede soamente titular, pero que dá prestixio ao bispo da capital de España en pleno auxe dun réxime dedicado a renovar a idea do Imperio Español. Eijo y Garay foi, de feito, un dos prelados máis fieis ao réxime, en conciencia e desde a súa altura intelectual.

En 1948, recibiu a medalla de Ouro da cidade de Madrid, pero o concello retiroulla en 2016 por mor da denominada coloquialmente Lei de Memoria Histórica 52/2007.

Morreu en Vigo e foi soterrado en Madrid onde recibiu honores de Capitán Xeneral con mando en praza.

### Política

Cando comezou a Guerra civil, púxose rapidamente a prol do bando golpista e foi un dos redactores xunto co cardeal Gomá da "Carta colectiva do episcopado" en 1937 na que se afirmaba o carácter católico da guerra fronte a un "inimigo ateo e estranxeiro".

Foi designado por Francisco Franco, Conselleiro nacional de F.E.T. y de las J.O.N.S. e entre 1943 e 1946 procurador a Cortes. En troques, Eijo Garay promoveu dende o seu posto bispo de Madrid que Franco puidese acudir a actos relixiosos baixo palio, co que se indicaba o apoio da Igrexa ao ditador. Tamén formou parte do triunvirato presente no Consello de Rexencia -presidido por Esteban de Bilbao Eguía e co tenente xeneral Miguel Ponte e Manso de Zúñifa, marqués de Bóveda de Limia- que exerceu a Xefatura do Estado Español entre o 22 e o 27 de outubro de 1949, durante a viaxe oficial de Franco a Portugal.

Entre 1949 e 1952, tamén foi Conselleiro Nacional.

### Morte

Desde a súa morte en 1963, antes do Concilio Vaticano II, o patriarcado das Indias Occidentais permaneceu vacante, sen ser nunca formalmente suprimido. 

Ao ano seguinte do seu falecemento, o 24 de marzo de 1964, Madrid-Alcalá foi esgazada da provincia eclesiástica de Toledo e elevada ao rango de arquidiocese inmediatamente suxeita a Roma, é dicir, sen dioceses sufragáneas e sen constituír provincia eclesiástica.

Notas
-----

1. 1 2  "Eijo Garay, Leopoldo". *congreso.es*. Consultado o 04-11-2018.
2. 1 2  "DECRETO 2122/1963, de 1 de septiembre, por el que se dispone se rindan honores de Capitan General con mando en plaza al cadáver deI Obispo de Madrid-Alcalá, Doctor don Leopoldo Eiio y Garay." (PDF). *boe.es*. Consultado o 04-11-2018.
3. 1 2 3  Bedoya, Juan G. (10-12-2016). "La caída en desgracia del obispo Eijo Garay". *elpais.com*. Consultado o 04-11-2018.
4. ↑  Robles (1997), p. 382
5. ↑  Mata (2012), p. 134
6. ↑  "Resolución de la Real Academia Española por la que se hace pública para su provisión la vacante producida por fallecimiento del académico de número D. Leopoldo Eijo Garay" (PDF). *boe.es*. Consultado o 04-11-2018.

Véxase tamén
------------

### Bibliografía

* *Dicionario biográfico de Galicia*. Ir Indo Edicións. 2010-2011.
* *Gran Enciclopedia Galega* (DVD). El Progreso. 2005. ISBN 84-87804-88-8.
* Aparisi, Luis M. (2016). *Gallegos en la Real Academia Española* (PDF) (en castelán). Asociación Cultural da Vieira.
* Cárcel Ortí, Vicente (2018). "Leopoldo Eijo y Garay". *dbe.rah.es* (en castelán). Consultado o 1 de marzo de 2024.
* Couceiro Freijomil, Antonio (1951-53). *Diccionario Bio-bibliográfico de Escritores* (en castelán). Bibliófilos Gallegos.
* Mata, Santiago (Marzo 2012). "De la colaboración a la redención por el fuego. El obispo Leopoldo Eijo Garay ante la Segunda República y la Guerra Civil". *Aportes* (80): 131–162. ISSN 0213-5868.
* Robles, Cristóbal (1997). *José María de Urquijo e Ybarra: opinión, religión y poder*. Madrid: Consejo Superior de Investigaciones Científicas. ISBN 84-00-07668-0.

### Ligazóns externas

* Ficha en Catholic Hierarchy *(en inglés)*
* Ficha en galegos.info

| Dignidades da Igrexa católica |
| --- |
| Predecesor:**Valeriano Menéndez Conde y Álvarez** |  **Bispo de Tui** 1914-1917 | Sucesor:**Manuel Lago González** |
| Predecesor:**Prudencio Melo y Alcalde** |  **Bispo de Vitoria** 1917-1922 | Sucesor:**Zacarías Martínez Núñez** |
| Predecesor:**Prudencio Melo y Alcalde** |  **Bispo de Madrid-Alcalá** 1922-1963 | Sucesor:**Casimiro Morcillo González** |
| Predecesor:**Ramón Pérez y Rodríguez** |  **Patriarca das Indias Occidentais** 1946-1963 | Sucesor:**Vacante** |

| * v
* c
* e
Membros de honra da Real Academia Galega |
| --- |
| 
* María del Adalid
* Niceto Alcalá-Zamora
* Dámaso Alonso
* Fernando Álvarez de Sotomayor
* Ángel Amor Ruibal
* Francisco Asorey
* Ramón Cabanillas‎
* Camilo José Cela
* Manuela Esteban Collantes y Sandoval
* Gustavo Cordeiro Ramos
* Manuel Curros Enríquez‎
* Leopoldo Eijo Garay
* Fermín Fernández Penzol
* Victoriano García Martí
* Álvaro Gil Varela
* Ángel Hermosilla
* Giulia Lanciani
* María Rosa Lojo
* Arcadio López-Casanova
* Basilio Losada
* Kathleen March
* José Martínez Ruiz
* Gala Martínez-Murguía de Castro
* Marina Mayoral
* Ramón Menéndez Pidal
* Eugenio Montero Ríos
* Emilia Pardo Bazán
* José Luis Pensado
* Ramón Pérez Costales
* Sofía Pérez de Eguía Casanova
* Joseph-Maria Piel
* Nélida Piñon
* Fernando Quiroga Palacios
* María de las Nieves Quiroga y Pardo Bazán
* José Rodríguez Carracido
* Luis Rodríguez de Viguri
* Julio Rodríguez Yordi
* José Rubinos Ramos
* John Rutherford
* Francisco Javier Sánchez Cantón
* Joaquim Rodrigues dos Santos Júnior
* Giuseppe Tavani
* Gonzalo Torrente Ballester
* Antón Tovar
* Carlos Zubillaga

 |
| Véxase tamén: Membros de número e Membros correspondentes |

|  |  |
| --- | --- |
| Control de autoridades | 
* Wd: Q3324888
* WorldCat
* VIAF: 78361662
* ARAE: eijo-garay-leopoldo-1878-1963
* Auñamendi: 37506
* BAV: ADV10139553
* BNE: XX1091428
* BVMC: 55736
* Catholic-Hierarchy: eijo
* DBE: leopoldo-eijo-y-garay
* FAST: 1817120
* GND: 1057579912
* ICCU: CUBV073180
* ISNI: 0000000061262128
* LCCN: no95022825
* PTBNP: 1027820
* Arquivo Histórico de Deputados (1810-1977): 33260
* Senadores de España (1834-1923): 914

 |